คนงานพม่าโหด ฆ่ายกครัว 4 ศพ
ไม้ทุบหัวพ่อแม่ กับลูกวัย 4 เดือน 4 ขวบโยนลงนํ้า,คนงานไร่อ้อยชาวพม่า พร้อมเมียกับเพื่อน สวมวิญญาณฆาตกรเหี้ยมบุกฆ่ายกครัวคนงานเฝ้าสวนสัญชาติเดียวกันรวม 4 ศพ ลงมือสุดเลือดเย็นขณะเหยื่อผัวเมียนอนหลับไม่รู้ชะตากรรม ใช้ท่อนไม้และท่อนไม้ติดตะปูกระหน่ำตีศีรษะแตกฉกรรจ์ตายคาที่พร้อมลูกชายวัย 4 เดือน ส่วนลูกชายอายุ 4 ขวบพยายามวิ่งหนีแต่ไม่พ้น ถูกฟาดศีรษะแตกโยนลงสระจมน้ำดับอนาถ ส่วนคนร้ายเผ่นหนีหายคาดข้ามไปฝั่งพม่าแล้ว มุ่งปมโกรธแค้นส่วนตัวคนร้ายเมาทะเลาะและข่มขู่เอาชีวิตเหยื่อ,ฆ่าโหดครอบครัวชาวพม่า 4 ศพหมกกระท่อมกลางสวนรายนี้ เปิดเผยขึ้นเมื่อเวลา 08.00 น. วันที่ 16 ธ.ค. ร.ต.อ.สมเกียรติ อินทานทุม รอง สว.สอบสวน สภ.แม่สอด จ.ตาก รับแจ้งเหตุฆ่ากันตายกลางสวนภายในซอยราษฎร์บูรณะ หมู่ 1 ต.ท่าสายลวด พร้อมด้วย พ.ต.อ.ณรงค์ ถัดทะพงษ์ รักษาการ ผกก. พ.ต.ท.จิรศักดิ์ ศรีธรรม รอง ผกก. (สอบสวน) เจ้าหน้าที่พิสูจน์หลักฐาน ภ.จ.ตาก นำกำลังและเจ้าหน้าที่กู้ภัยท่าสายลวด รุดไปสอบสวน,ที่เกิดเหตุเป็นเพิงสังกะสี มีฝาด้านหลังด้านเดียว พบภาพชวนสังเวชใจนายอาด่อ ไม่มีนามสกุล อายุ 47 ปี ชาวเมียนมา คนงานเฝ้าสวน และรับจ้างทั่วไป นางมะขิ่นละ อายุ 45 ปี ภรรยาสัญชาติเดียวกัน และ ด.ช.อ่อง อายุ 4 เดือน ลูกชายคนเล็ก นอนตายเคียงข้างกัน แต่ละศพมีบาดแผลถูกตีด้วยของแข็งศีรษะแตกฉกรรจ์เลือดทะลัก มีหมอนมุ้ง ผ้าห่มกองอยู่ข้างศพ มีไม้หน้าสามยาว 1 เมตร ไม้ยูคาลิปตัสขนาดเดียวกัน ไม้ท่อนหนึ่งมีตะปูตอกติดอยู่ปลายไม้ คาดว่าเป็นอาวุธสื่อมรณะเนื่องจากมีคราบเลือดติดอยู่ นอกจากนี้ ยังพบศพ ด.ช.ป๊อกเด้ง อายุ 4 ขวบ ลูกชายคนโต ถูกตีศีรษะแตกจมอยู่ในสระข้างเพิง รวมผู้เสียชีวิต 4 ศพ ในที่เกิดเหตุไม่พบร่องรอยการต่อสู้,สอบสวน น.ส.น้ำฝน น้องนางมะขิ่นละ ให้การว่า คนร้ายน่าจะเป็นนายส่วย ไม่มีนามสกุล อายุประมาณ 48 ปี ชาวเมียนมา คนงานไร่อ้อยห่างจุดเกิดเหตุประมาณ 500 เมตร เพราะเย็นวานนี้มีปากเสียงทะเลาะกันมีการขู่ฆ่าด้วย ตำรวจไปตามตัวมาสอบสวน แต่นายส่วย นางมุ่ย ภรรยา รวมทั้งเพื่อนชายชาวเมียนมาอีก 1 คน หายตัวไปแล้ว คาดว่าคงหนีข้ามไปฝั่งเมียวดี ประเทศเมียนมา,ตำรวจสันนิษฐานว่าปมสังหารโหดยกครัวครั้งนี้น่าจะมาจากเรื่องโกรธแค้นส่วนตัว เพราะนายส่วยกับเมียชอบกินเหล้าเมาแล้วมีปากเสียงทะเลาะกับผู้ตายบ่อยครั้ง ล่าสุดเมื่อเย็นวันที่ 15 ธ.ค.ที่ผ่านมา คาดว่าผัวเมียทมิฬชวนเพื่อนชาวเมียนมาบุกฆ่าเหยื่อ ฉวยจังหวะลงมือราวเที่ยงคืนขณะนายอาด่อ กับครอบครัวนอนหลับบนเพิง ย่องเงียบใช้ท่อนไม้ที่เตรียมมากระหน่ำตีศีรษะตายคาที่ไม่มีโอกาสต่อสู้หลบหนีทั้ง 3 ศพ ส่วน ด.ช.ป๊อกเด้งพยายามวิ่งหนีเอาชีวิตรอด แต่ไม่พ้นถูกคนร้ายใช้ไม้ตีศีรษะแตกจับโยนสระน้ำตายอนาถเป็นศพสุดท้าย ตำรวจจะเร่งสอบสวนเพื่อหาสาเหตุแท้จริงและติดตามจับกุมคนร้ายใจเหี้ยมมาดำเนินคดีต่อไป,พล.ต.ต.มานะ อินพิทักษ์ ผบก.ภ.จ.ตาก เปิดเผยว่า คดีนี้มีสาเหตุจากการทะเลาะวิวาทระหว่างนายอาด่อผู้ตาย กับนายส่วยผู้ต้องสงสัย จนมีการวางแผนสังหารและเชื่อว่าเพื่อนของนายส่วยที่หายตัวไปด้วยน่าจะร่วมกระทำความผิด ได้สั่งให้ชุดสืบสวน สภ.แม่สอด ประสาน ตม.ตาก ติดตามคนร้ายและประสานทางการเมียนมาไล่ล่าจับกุมคนร้ายให้ได้
คนงานไร่อ้อยชาวพม่า พร้อมเมียกับเพื่อน สวมวิญญาณฆาตกรเหี้ยมบุกฆ่ายกครัวคนงานเฝ้าสวนสัญชาติเดียวกันรวม 4 ศพ ลงมือสุดเลือดเย็นขณะเหยื่อผัวเมียนอนหลับไม่รู้ชะตากรรม
ฆ่ายกครัว,พม่า,ตาก,พม่าถูกฆ่า,ข่าวหน้า1,ข่าวทั่วไป